Diari Oficial de la Generalitat Valenciana


Sumari del DOGV 4446, del 24-02-2003 (2003/2055)

RESOLUCIÓ de 12 de febrer de 2003, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2055


Data del document
:   12-02-2003

Organisme emissor
:   Universitat Politècnica de València

Tipus de document
:   Resolució

Descriptors 

:   * treball temporal
    * personal docent
    * universitat

RESOLUCIÓ de 12 de febrer de 2003, de la Universitat Politècnica de València, per la qual es convoca concurs de mèrits per a la constitució de borses de treball, per a la cobertura de pròximes necessitats de caràcter temporal de personal docent i investigador, contractat laboral, en la figura de professorat associat. [2003/2055]
  
De conformitat amb el que disposa la Llei Orgànica 6/2001, de 21 de desembre, d'Universitats, i el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, s'obri procés de selecció de professorat associat per a la contractació en règim laboral, d'acord amb les bases següents:
  
1. Objecte de la convocatòria
  
Esta convocatòria té per objecte la constitució de borses de treball de professorat associat, amb les característiques que figuren en l'annex I, a les quals caldrà acudir per a la cobertura de necessitats de docència sobrevingudes en esta Universitat.
  
2. Requisits dels aspirants
  
Les persones que desitgen participar en esta convocatòria hauran de reunir els requisits següents:
  
1. Tenir complits els 18 anys i no superar els 70 anys d'edat.
  
2. No haver sigut separats mitjançant expedient disciplinari del servei de l'administració de l'Estat, o de l'administració autònoma o local, ni trobar-se inhabilitats per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
3. No patir malaltia ni defecte físic o psíquic que impedisca l'exercici de les funcions corresponents a les places convocades.
  
4. Estar exercint fora de l'àmbit universitari una activitat laboral, empresarial, professional o de l'administració pública durant un període mínim de 3 anys dins dels 5 últims.
  
5. En el cas de sol·licitants nacionals d'estats que no siguen membres de la UE, tenir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
3. Sol·licituds
  
Les persones interessades en esta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre esta convocatòria a través de la pàgina web: www.upv.es/rrhh).
  
La presentació de sol·licituds es realitzarà en el Registre General de la Universitat, siti a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Caldrà presentar una sol·licitud (en doble exemplar) per a cada borsa a què es vulga concursar, tot indicant el codi d'esta.
  
El termini per a presentar les sol·licituds serà de 10 dies hàbils comptadors a partir de l'endemà de la publicació d'esta convocatòria en el DOGV.
  
Els drets de participació seran de 21,58 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 8979627837, especificant en el resguard el nom i els cognoms, i el codi de la borsa que conforma el concurs en què es desitja participar.
  
A cada sol·licitud haurà d'adjuntar-se un únic exemplar de la documentació següent:
  
a) Fotocòpia del document nacional d'identitat o passaport.
  
b) Original del resguard que justifique el pagament de 21,58 euros en concepte de drets de participació.
  
c) Currículum, segons el model inclòs en l'annex IV, i que es facilitarà en els departaments o en el Registre.
  
d) Fotocòpia del títol acadèmic, certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds no s'admetran nous mèrits.
  
e) Permís de residència, segons es detalla en el requisit 5 de l'apartat 2) Requisits dels aspirants.
  
f) Per a acreditar l'exercici de l'activitat professional remunerada:
  
- El professional que treballe per compte propi, mitjançant fotocòpia del pagament de l'impost d'activitats econòmiques o mitjançant fotocòpia de les declaracions trimestrals dels pagaments a compte del IRPF.
  
- El professional que treballe per compte d'altri, mitjançant fotocòpia de contractes visats i informe de vida laboral expedit per la Tresoreria General de la Seguretat Social. Cas de ser empleats públics, certificat de serveis expedit per la unitat de personal corresponent.
  
4. Llista d'admesos
  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en este últim cas de la causa d'exclusió. Esta publicació s'efectuarà mitjançant exposició de les corresponents llistes en el tauler d'anuncis del Departament.
  
Seran motius d'exclusió:
  
- Presentar la sol·licitud fora del termini establit.
  
- No haver-hi satisfet els drets de participació.
  
- No acreditar el compliment dels requisits 1, 4 i 5 de l'apartat 2) Requisits dels Aspirants.
  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
  
Contra esta resolució es podrà interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la publicació de la citada resolució. El recurs podrà interposar-se davant de l'òrgan que va dictar l'acte que s'impugna o davant del rector de la Universitat Politècnica de València com a òrgan competent per a resoldre'l.
  
5. Procés de selecció
  
El procés de selecció constarà de dues fases:
  
1a. Concurs de mèrits en què es valoraran els mèrits acreditats pels aspirants. Es valorarà fins a un màxim de 10 punts. Per a superar esta fase del procés de selecció serà necessari aconseguir un mínim de 3 punts.
  
2a. Entrevista. En el cas que diversos aspirants superen la fase de concurs, la comissió els citarà a una entrevista per a perfilar la selecció definitiva. Esta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent. Esta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.
  
6. Comissió de selecció
  
Els mèrits dels aspirants seran jutjats per comissions de selecció, que tindran la composició següent:
  
- Tres membres designats pel rector, entre els quals, almenys un serà de la mateixa àrea de coneixement.
  
- Un membre de la mateixa àrea de coneixement designat per la Direcció del Departament.
  
- Un membre de la mateixa àrea de coneixement designat per la Direcció del centre.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. Resolució del concurs
  
En la sessió de constitució la comissió de selecció correspondrà, d'acord amb el barem de l'annex II, l'elaboració dels criteris de valoració dels mèrits dels aspirants, que hauran de publicar-se en el tauler d'anuncis del Departament.
  
Publicats els criteris de valoració, la comissió de selecció es reunirà per a valorar els mèrits dels concursants.
  
Valorats els mèrits dels aspirants, la comissió de selecció farà pública esta valoració en el tauler d'anuncis del Departament.
  
Si diversos aspirants superen la fase de concurs, se'ls convocarà per a la realització de l'entrevista amb la comissió mitjançant un anunci publicat en el tauler del Departament, amb una antelació de 48 hores a la data de realització d'esta, sense perjudici de la utilització d'altres mitjans de notificació que la comissió considere procedents.
  
Finalitzat el procés de selecció, la comissió conformarà una relació dels aspirants, per orde de prelació, amb la qualificació obtinguda en tots els apartats del barem, així com la puntuació final, i elevarà esta proposta al Consell del Departament per a la ratificació.
  
Si en el termini de 15 dies naturals comptadors a partir de l'endemà de la constitució de la comissió de selecció, esta no elevara l'esmentada proposta al Consell del Departament, es procedirà al nomenament d'una nova comissió.
  
Ratificada la proposta de la comissió pel Consell del Departament, es publicarà en el tauler d'anuncis del Departament la corresponent resolució, que inclourà la relació d'aspirants amb les qualificacions obtingudes en tots els apartats del barem, la puntuació final, així com un certificat en què es farà constar el dia en què esta resolució es va exposar en l'esmentat tauler d'anuncis.
  
L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
  
Contra la resolució del Consell del Departament que ratifica la proposta de la comissió de selecció podrà interposar-se el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la publicació de la citada resolució. El recurs podrà interposar-se davant de l'òrgan que va dictar l'acte que s'impugna o davant del Consell de Govern de la Universitat Politècnica de València com a òrgan competent per a resoldre'l.
  
Finalment, es traslladaran al Servei de Recursos Humans les actes del concurs i la resolució del Consell de Departament, i es constituirà amb els aspirants que hagen superat les dues fases del procés de selecció la llista de reserva a la qual s'acudirà per cobrir futures necessitats docents.
  
8. Característiques dels contractes
  
Tipus de contracte: contracte laboral de naturalesa especial (art. 2.2 del Decret 174/2002).
  
Activitats a desenvolupar: tasques exclusivament docents.
  
Jornada i retribucions mensuals: dedicació a temps parcial. Segons les necessitats a cobrir, el contracte corresponent pot suposar la dedicació i retribució següent:
  
P06. 12 hores setmanals (6 lectives + 6 tutories): 473,51 euros.
  
P05.10 hores setmanals (5 lectives + 5 tutories): 394,61 euros
  
P04. 8 hores setmanals (4 lectives + 4 tutories): 315,70 euros
  
P03. 6 hores setmanals (3 lectives + 3 tutories): 236,78 euros
  
La subscripció dels contractes de professor associat es condiciona a l'autorització de compatibilitat, si escau, i a la possessió o l'obtenció del permís de residència/treball (o excepció del permís de treball) per als nacionals de països que no siguen membres de la UE.
  
9. Validesa temporal de les borses de treball
  
Les borses de treball tindran validesa per a dos cursos acadèmics, tret que el departament propose la constitució d'una nova borsa. En tot cas, regiran per al curs acadèmic 2002-2003.
  
10. Documentació
  
Els candidats proposats per a la provisió de les places hauran de presentar la documentació següent:
  
a) Fotocòpia del DNI o passaport.
  
b) Fotocòpia compulsada del títol.
  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
  
Contra esta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'esta convocatòria en el tauler d'anuncis del Rectorat d'esta Universitat, davant la seu del Jutjat Contenciós Administratiu de la ciutat de València, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant del rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que es considere convenient.
  
València, 12 de febrer de 2003.- El vicerector de Coordinació Acadèmica i Alumnat: Eliseo Gómez-Senent Martínez.
  
ANNEX I
  
Relació i categoria de les places oferides convocatòria:
  
C6/02 (2002/D/LD/CC/6)
  
BIOTECNOLOGIA
  
Àrea: Genètica
  
Nre. de places: 1 Codis de les places: SL14
  
Categoria: ASSO/1
  
Perfil: Genètica.
  
ECONOMIA I CIÈNCIES SOCIALS
  
Àrea: Economia, Sociologia i Política Agrària
  
- Centre: EPS de Gandia
  
Nre. de places: 1 Codis de les places: S-3350
  
Categoria: ASS0/1 Dedicació: P04
  
Perfil: Sistemes Globals de Distribució: Savia Amadeus. Gestió de la Producció en Empreses d'Intermediació. Comptabilitat.
  
ESCULTURA
  
Àrea: Escultura
  
Nre. de places: 1 Codis de les places: SL2
  
Categoria: ASSO/1
  
Perfil: Escultura
  
ESTADÍSTICA I INVEST. OPER. APLICADES I QUALITAT
  
Àrea: Estadística i Investigació Operativa
  
Nre. de places: 1 Codis de les places: S-3354
  
Categoria: ASSO/1
  
Perfil: Estadística i Investigació Operativa Aplicades i Qualitat
  
EXPRESSIÓ GRÀFICA EN LA ENGINYERIA
  
Area: Expressió Gràfica en la Enginyeria
  
No. de Plazas: 1 Codis de les places: SL16
  
Categoria: ASSO/1
  
Perfil: Expressió Gràfica en la Enginyeria.
  
FÍSICA APLICADA
  
Àrea: Física Aplicada
  
Nre. de places: 1 Codis de les places: SL15
  
Categoria: ASSO/1
  
Perfil: Física Aplicada
  
IDIOMES
  
Àrea: Filologia Alemanya
  
Nre. de places: 1 Codis de les places: S-3445
  
Categoria: ASSO/1
  
Perfil: Filologia Alemanya
  
Àrea: Filologia Anglesa
  
Nre. de places: 1 Codis de les places: S-3364
  
Categoria: ASSO/1
  
Perfil: Filologia Anglesa
  
INFORMÀTICA DE SISTEMES I COMPUTADORS
  
Àrea: Arquitectura i Tecnologia de Computadors
  
Nre. de places: 1 Codis de les places: S-3370
  
Categoria: ASSO/1
  
Perfil: Arquitectura i Tecnologia de Computadors
  
ENGINYERIA CARTOGRÀFICA, GEOD. I FOTOGR.
  
Àrea: Enginyeria Cartogràfica, Geodèsia i Fotogrametria
  
Nre. de places: 1 Codis de les places: S-3454
  
Categoria: ASSO/1
  
Perfil: Enginyeria Cartogràfica, Geodèsia i Fotogrametria
  
ENGINYERIA ELÈCTRICA
  
Àrea: Enginyeria Elèctrica
  
Nre. de places: 1 Codis de les places: SL17
  
Categoria: ASSO/1
  
Perfil: Enginyeria Elèctrica
  
ENGINYERIA RURAL I AGROALIMENTÀRIA
  
Àrea: Enginyeria Agroforestal
  
- Centre: ETSE Agrònoms
  
Nre. de places: 1 Codis de les places: S-3408
  
Categoria: ASSO/1 Dedicació: P06
  
Perfil: Electrotècnia. Tecnologies del Medi Rural. Electrotècnia i Instal·lacions Elèctriques.
  
ENGINYERIA TÈXTIL I PAPERERA
  
Àrea: Enginyeria Tèxtil i Paperera
  
Nre. de places: 1 Codis de les places: SL18
  
Categoria: ASSO/1
  
Perfil: Enginyeria Tèxtil i Paperera
  
MATEMÀTICA APLICADA
  
Àrea: Matemàtica Aplicada
  
Nre. de places: 1 Codis de les places: SL20
  
Categoria: ASSO/1
  
Perfil: Matemàtica Aplicada
  
ORGANITZACIÓ D'EMPRESES, E. F. I COMPTABILITAT
  
Àrea: Organització d'Empreses
  
Nre. de places: 1 Codis de les places: S-3420
  
Categoria: ASSO/1
  
Perfil: Economia Industrial i de la Construcció
  
Nre. de places: 1 Codis de les places: S-3421
  
Categoria: ASSO/1
  
Perfil: Administració d'Empreses
  
Nre. de places: 1 Codis de les places: S-3422
  
Categoria: ASSO/1
  
Perfil: Organització de la Producció i Mètodes Quantitatius
  
PROJECTES D'ENGINYERIA
  
Àrea: Projectes d'Enginyeria
  
Nre. de places: 1 Codis de les places: SL19
  
Categoria: ASSO/1
  
Perfil: Projectes
  
SISTEMES INFORMÀTICS I COMPUTACIÓ
  
Àrea: Llenguatges i Sistemes Informàtics
  
Nre. de places: 1 Codis de les places: S-3430
  
Categoria: ASSO/1
  
Perfil: Llenguatges i Sistemes Informàtics
  
ABREVIATURES UTILITZADES:
  
ASSO/1: PROFESSOR ASSOCIAT TIPUS 1
  
AJ: AJUDANT D'UNIVERSITAT
  
TC: DEDICACIÓ A TEMPS COMPLET (37,5 h/setm.)
  
P06: DEDICACIÓ A TEMPS PARCIAL (6 h lectives + 6 h tutories/setm.)
  
P05: DEDICACIÓ A TEMPS PARCIAL (5 h lectives + 5 h tutories/setm.)
  
P04: DEDICACIÓ A TEMPS PARCIAL (4 h lectives + 4 h tutories/setm.)
  
P03: DEDICACIÓ A TEMPS PARCIAL (3 h lectives + 3 h tutories/setm.)
  
ANNEX II - BAREM
  
PES (en tant per un) de cada ÍTEM DEL BAREM
  
EXPEDIENT ACADÈMIC (màxim 25%): Pa =
  
DOCÈNCIA (màxim 25%): Pb =
  
INVESTIGACIÓ (màxim 25%): Pc =
  
EXPERIÈNCIA PROFESSIONAL (màxim 30%): Pd =
  
ALTRES MÈRITS (màxim 10%): Pe =
  
SUMA = 1,00
  
En tots els casos es tindrà en compte l'adequació de cada ítem respecte de la plaça (adequació de 0 a 1,0)
  
1 - EXPEDIENT ACADÈMIC
  
a) A1 = (N - 4) \* 1,2 (N = nota mitjana expedient)
  
b) A2 = (T - 4) \* 0,6 (T = nota PFC o tesina)
  
c) A3 = M (M = 2 per estar en possessió d'un màster)
  
d) A1 + A2 + A3 (màxim = 10 punts)
  
e) Coeficient d'idoneïtat i afinitat al perfil (de 0,1 a 1)
  
1) BAREMACIÓ EXPEDIENT A = (d \* e)
  
2 - DOCÈNCIA
  
a) B1 = A1 \* 2 (A1 = Anys de docència universitària)
  
b) B2 = A2 \* 0,3 (A2 = Anys de docència no universitària)
  
c) B3 = å4 \* L1: NA (L1 = Llibre docent amb ISBN; NA = nre. autors)
  
d) B4 = å2 \* L2: NA (L2 = Llibre sense ISBN; NA = nre. autors)
  
e) B5 = åC1: NA (C1 = Nre. comunicacions; NA = nre. autors)
  
f) B1+B2+B3+B4+B5 (màxim = 10 punts)
  
g) Coeficient d'idoneïtat i afinitat al perfil (de 0,1 a 1)
  
2) BAREMACIÓ DOCÈNCIA B = (f \* g)
  
3 - INVESTIGACIÓ
  
a) C1 = D (D = Doctorat: cursos doctorat 0,1 punts per crèdit, màxim 2,5 punts DEA o equivalent = 3 punts
  
 Tesi: aprov. = 5, not. = 6, exel·l. = 7; cum laude = 8)
  
b) C2 = åC:NA (C = Comunicació congrés: internacional = 2; nacional = 1; NA =
  
nre. autors)
  
c) C3 = åR :NA (R = Article revista; internacional = 4, nacional = 2; NA = nre. autors)
  
d) C1 + C2 + C3 (màxim = 10 punts)
  
e) Coeficient d'idoneïtat i afinitat al perfil (de 0,1 a 1)
  
3) BAREMACIÓ INVESTIGACIÓ C = (d \* e)
  
4 - PROFESSIONAL
  
a) D1 = 2 \* A (A = Anys d'activitat professional: màxim = 10 punts)
  
b) Coeficient d'idoneïtat i afinitat al perfil (de 0,1 a 1)
  
4) BAREMACIÓ PROFESSIONAL D = (a \* b)
  
5 - ALTRES MÈRITS
  
a) E1 = I (I = Idiomes acreditats: màxim 3 punts)
  
b) E2 = T (T = Altres titulacions i beques: màxim 4 punts)
  
c) E3 = M (M = Altres màsters i cursos no considerats: màxim 2 punts)
  
d) E4 = P (P = Projectes, exposicions, premis, etc.: màxim 4 punts)
  
e) E1+E2+E3+E4 (màxim = 10 punts)
  
f) Coeficient d'idoneïtat i afinitat al perfil (de 0,1 a 1)
  
5) BAREMACIÓ D'ALTRES MÈRITS E = (e \* f)